30/06/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 2010/017

Resolución do 7 de xuño de 2011, da Xefatura Territorial da Coruña, pola que se somete a información pública a petición de autorización administrativa e declaración de utilidade pública, en concreto, da instalación eléctrica no concello de Dumbría (expediente IN407A 2010/017). Para os efectos previstos na Lei 54/1997 do 27 de novembro (B. O. E. n.° 285), do sector eléctrico, e no título VII do Real Decreto 1955/2000, do 1 de decembro (B. O. E. n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa e declaración de utilidade pública, en concreto, da instalación eléctrica que se describe: Solicitante: RED ELECTRICA DE ESPAÑA, S. A. Domicilio social: paseo Conde de los Gaitanes, n.° 177, La Moraleja, 28109 - Alcobendas (Madrid) Denominación: LAT 220 kV DC E/S EN SUB. REGOELLE DAS LAT 220 kV VIMIANZO-MAZARICOS e MESÓN DO VENTO-DUMBRÍA Situación: Concello de Dumbría Características técnicas: Derivación da LAT 220 kV Vimianzo-Mazaricos, cunha lonxitude de 1.346 m, en condutor tipo CONDOR AW, sobre 6 apoios metálicos de celosia incluído o novo apoio n.° 39 da citada liña, no cal terá orixe a derivación e final na subestación Regoelle (Expte. IN407A 2009/299) proxectada. Así mesmo desprazanse os apoios actuais n.° 39 e 40 da LAT 220 kV Vimianzo-Mazaricos, e instálanse os novos apoios a 16 m da situación actual do n.° 39 e a 12 m do n.° 40. Derivación da LAT 220 kV Mesón-Dumbría, en condutor tipo CÓNDOR AW, sobre apoios metálicos de celosía, con orixe na citada liña e final na futura subestación Regoelle (Expte. IN407A 2009/299), cos circuítos seguintes: – Circuíto Mesón do Vento-Regoelle: de lonxitude de 112 m, con orixe no novo apoio n.° 156 bis e final na subestacion. Así mesmo cámbiase o apoio actual n.° 156, desprazandoo 10 m da situación actual. – Circuíto Regoelle-Dumbría: de lonxitude de 93 m, con orixe no novo apoio n.° 157, unha vez desprazado 75 m da súa posición actual, e final na subestacion. Así mesmo instalase un novo apoio n.° 157 bis a 135 m do actual 157. A relación concreta e individualizada dos bens e dereitos afectados que se considera de necesaria expropiación figuran no anexo que se insire xunto a esta resolución. A declaración de utilidade pública, segundo o artigo 54 da Lei 54/1997, levará implícita en todo caso, a necesidade de ocupación dos bens ou de adquisición dos dereitos afectados e implicará a urxente ocupación para os efectos do artigo 52 da Lei de expropiación forzosa. Esta publicación faise igualmente para os efectos do artigo 59.5.° da Lei 30/1992, do 26 de novembro, de réxime xurídico das administracións públicas e do procedemento administrativo común, cando os titulares das predios propostos sexan descoñecidos, ignórese o lugar de notificación, ou ben, intentada a notificación, non se puidera realizar e deste xeito dirixir ao Ministerio Fiscal as dilixencias que se produzan sobre estes, de conformidade co artigo 5 da Lei do 16 de decembro de 1954 sobre expropiación forzosa. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Provincial, sito no edificio administrativo de Monelos, s/n, praza Luís Seoane, 2.ª planta, 15071 A Coruña, e presentar as súas alegacións no prazo de vinte días, a partir da última publicación ou notificación individual. A Coruña, 7 de xuño de 2011 A xefa territorial Tristana Moraleja Gómez ANEXO DOSINDO AGUSTIN SALVADOR BELKEBIR SANTA COLOMA. DUMBRÍA (A CORUÑA) RELACIÓN DE BENS E DEREITOS DE LIÑA AÉREA (*) Apoio actual da liña que non se modifica T. M. DUMBRÍA (A CORUÑA) RELACIÓN DE BENS E DEREITOS DE CAMIÑOS DE ACCESO